ગુજરાતી સમાચાર: કોરોનાની ભારતીય બજાર પર સારી-નરસી બંને અસરો જોવાશે | News 612 - Share Bazaar | I Am Gujarat
Gujarati News Share Market કોરોનાની ભારતીય બજાર પર સારી-નરસી બંને અસરો જોવાશે
કોરોનાની ભારતીય બજાર પર સારી-નરસી બંને અસરો જોવાશે
Updated: Feb 18, 2020 09:00 am IST
74173097
વૈભવ શાહ,એમડી, મોનાર્ક નેટવર્થ બ્રોકિંગ
કેન્દ્રીય બજેટની રજૂઆત બાદના પ્રથમ પખવાડિયા બાદ ભારતીય બેન્ચમાર્ક નિફ્ટી ફરી એકવાર રેંજમાં અટવાઈ ગયો છે. માર્કેટ બજેટ દિવસના ઘટાડાને પચાવીને ઝડપથી પરત ફર્યો હતો અને 12,000ના સ્તરને પાર કરી ગયો હતો. જોકે 12,200ની સપાટી પર અવરોધ યથાવત્ છે અને તેને પાર કરવું કઠિન બન્યું છે. જો બેન્ચમાર્ક 12,117નો સ્તર પાર કરશે તો 12,169, 12,246 અને 12,301ના સ્તરો દર્શાવી શકે છે. જ્યારે આનાથી વિપરીત સ્થિતિમાં 12,017નો સ્તર તૂટશે તો 11,990, 11,900 અને 11,824ના સ્તરો જોવા મળી શકે છે. બજાર માટે ટાઇમ સાઇકલના સંદર્ભમાં 19 ફેબ્રુઆરી મહત્ત્વનો દિવસ છે.
ભારતીય બજાર માટે ક્રૂડના ભાવનું ઘટવું પોઝિટિવ બાબત છે. જોકે બીજી બાજુ ચીન ખાતેથી એપીઆઇ સહિતના રો-મટિરિયલ્સનો સપ્લાય અવરોધાતાં ફાર્મા, ઓટો સહિતના ઉદ્યોગો પર પ્રતિકૂળ અસર જોવા મળી રહી છે. ઇન્ટરનેશનલ મોનેટરી ફંડના મતે કોરોના વાઇરસની અસરે ચીનનો જીડીપી વૃદ્ધિદર છેલ્લા દાયકાઓમાં સૌથી ખરાબ જોવા મળી શકે છે. વીતેલા સપ્તાહે કોરોના વાઇરસને કારણે મૃત્યુઆંકમાં ઝડપી વૃદ્ધિ જોવા મળી હતી. તેમજ ઇન્ફેક્ટેડ દર્દીઓની સંખ્યા પણ ઝડપી વધી હતી.
ચીન બહાર યુરોપ ખાતે ફ્રાન્સમાં એક કોરોના દર્દીનું મૃત્યુ નીપજ્યું છે. દક્ષિણ-પૂર્વ એશિયામાં સિંગાપુર અને હોંગકોંગ પણ કોરોનાની નોંધપાત્ર અસર અનુભવી રહ્યા છે અને ત્યાં અર્થતંત્ર પર વિપરીત અસર જોવા મળી શકે છે. આમ આગામી સમયગાળામાં કોરોનાની ચિંતા બજારોને ધ્રુજાવી શકે છે. જેની સૌથી ખરાબ અસર મેટલ્સ સહિતની કોમોડિટીઝ પર જોવા મળી શકે છે. જ્યારે સોનું મજબૂતી દર્શાવી શકે છે. ક્રૂડમાં ઝડપી ઘટાડાને જોતાં ઓપેક અને તે સિવાયના ઉત્પાદકોમાં ઉત્પાદન ઘટાડાની ચર્ચા શરૂ થઈ છે. જેની પાછળ ભાવને સપોર્ટ મળ્યો છે. ઓઇલના ભાવને સપોર્ટ મળે છે કે કેમ તે આગામી સપ્તાહે સ્પષ્ટ થઈ જશે.
કોરોનાને કારણે ચીનમાં ગંભીર સ્થિતિ જોતાં ક્રૂડના ભાવનો મધ્યમ ગાળાનો ટ્રેન્ડ ઘટાડાતરફી જ રહેશે એમ હું માનું છું. બજેટમાં ડીડીટી નાબૂદ કરવાનો કારણે બહુરાષ્ટ્રીય કંપનીઓને ખૂબ લાભ થયો છે અને એમએનસી કંપનીઓમાં નોંધપાત્ર ખરીદી પણ જોવા મળી છે. ઘટાડે આ કંપનીઓના શેર્સમાં ખરીદીનું વિચારી શકાય. સરકારે કોર્પોરેટ ટેક્સમાં કરેલો ઘટાડો ચાલુ ક્વાર્ટરનાં પરિણામોમાં જોવા મળશે. કંપનીઓને ટોપલાઇનમાં વૃદ્ધિ વિના પણ બોટમ લાઇનમાં નોંધપાત્ર લાભ જણાશે. આમ વિદેશી રોકાણકારોનો નાણા ફ્લો બજારમાં જળવાઈ રહેશે.
ટૂંકા ગાળા માટે ICICI બેંક અને એલેમ્બિક ફાર્મામાં ખરીદીનું વિચારી શકાય. આ સિવાય ક્વોલિટી મિડ-કેપ્સમાં પણ ખરીદી કરવામાં મધ્યમ ગાળે લાભ થઈ શકે છે.
સરકારના આર્થિક પેકેજથી ઝૂમ્યું શેરબજાર, 1415 પોઈન્ટનો ઉછાળો
કોરોનાને કારણે શેર બજારમાં 52 લાખ કરોડ સ્વાહા, અંબાણી-અદાણીને સૌથી વધુ નુકસાન
ઇતિહાસ સાક્ષીઃ આકરી મંદીના પ્રત્યાઘાત બમણી તેજીના
BSE સેન્સેક્સમાં 3935 પોઈન્ટ્સનું ગાબડું
કોરોનાએ ડરાવ્યા, શેરબજારે રડાવ્યા: એક જ દિવસમાં સેન્સેક્સમાં 3934 પોઈન્ટ્સનું ગાબડું
સરકારના આર્થિક પેકેજથી ઝૂમ્યું શેરબજાર, 1415 પોઈન્ટનો ઉછાળોરાષ્ટ્રીય લોકડાઉનની શેરબજાર પર કોઈ અસર નહીં, સેન્સેક્સમાં 1861 પોઈન્ટ્સનો ઉછાળોકોરોનાને કારણે શેર બજારમાં 52 લાખ કરોડ સ્વાહા, અંબાણી-અદાણીને સૌથી વધુ નુકસાનઇતિહાસ સાક્ષીઃ આકરી મંદીના પ્રત્યાઘાત બમણી તેજીનાBSE સેન્સેક્સમાં 3935 પોઈન્ટ્સનું ગાબડુંકોરોનાએ ડરાવ્યા, શેરબજારે રડાવ્યા: એક જ દિવસમાં સેન્સેક્સમાં 3934 પોઈન્ટ્સનું ગાબડુંઘણા શેરો F&O માટે 'બાન ઝોન'માં આવશેટ્રેડિગ ફરી શરૂ થયા બાદ સેન્સેક્સ 3,200 પોઈન્ટ્સ ડાઉનકોરોના: શેરબજારોએ શેરદલાલોને ઘરેથી કામ કરવા છૂટ આપીસેન્સેક્સ 10 ટકા ડાઉન, 45 મિનિટ ટ્રેડિંગ બંધશેરબજારમાં હાહાકાર: સેન્સેક્સમાં 10 ટકાનો કડાકો બોલતા ટ્રેડિંગ 45 મિનિટ અટકાવવું પડ્યુંકોરોના ઈફેક્ટથી ગભરાટભરી વેચવાલી: સેન્સેક્સમાં જંગી કડાકોઅનિશ્ચિતતાના માહોલમાં બજાર માટેની વ્યૂહરચનાBSE સેન્સેક્સમાં 1628 પોઈન્ટ્સનો હાઈજમ્પકેશ રિચ કંપનીઓની શેર બાયબેકની યોજના